Diari Oficial de la Generalitat Valenciana


Sumari del DOGV 9359, del 10-06-2022 (2022/5228)

DECRET 76/2022, de 3 de juny , del Consell, pel qual s'adscriu Fisabio Oftalmologia Mèdica-FOM com a institut universitari d'investigació de la Universitat de València-Estudi General.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9359

Data del DOGV
:   10-06-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/5228


Data del document
:   03-06-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * legislació
    * centre d'ensenyament

DECRET 76/2022, de 3 de juny , del Consell, pel qual s'adscriu Fisabio Oftalmologia Mèdica-FOM com a institut universitari d'investigació de la Universitat de València-Estudi General. [2022/5228]  
La Universitat de València-Estudi General ha proposat al Consell l'adscripció de Fisabio Oftalmologia Mèdica-FOM com a institut universitari d'investigació de la Universitat de València Estudi General, amb l'Acord previ del Consell de Govern d'1 de juny de 2021 i Acord del Consell Social de 6 de juliol de 2021.  
La proposta d'adscripció ha sigut objecte de l'informe favorable de l'Agència Valenciana d'Avaluació i Prospectiva, emés el 22 de febrer de 2022.  
El Consell Valencià d'Universitats i de Formació Superior va tindre coneixement de la sol·licitud d'adscripció de Fisabio Oftalmologia Mèdica-FOM a la Universitat de València-Estudi General, en la sessió de 28 de febrer de 2022.  
Per això, d'acord amb el que estableix l'article 13 de la Llei 4/2007, de 9 de febrer, de la Generalitat, de coordinació del sistema universitari valencià, l'article 10 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i l'article 13 del Reial decret 640/2021, de 27 de juliol, de creació, reconeixement i autorització d'universitats i centres universitaris, i acreditació institucional de centres universitaris, a proposta de la consellera d'Innovació, Universitats, Ciència i Societat Digital, d'acord amb l'article 28.c de la Llei 5/1983, de 30 de desembre, del Consell, i amb la deliberació prèvia del Consell en reunió de 3 de juny de 2022,  
  
  
  
DECRETE  
  
Article 1. Adscripció  
S'adscriu Fisabio Oftalmologia Mèdica-FOM a la Universitat de València com a Institut universitari d'investigació.  
  
Article 2. Denominació  
La denominació serà Institut Universitari d'Investigació Fisabio Oftalmologia Mèdica-FOM.  
  
Article 3. Normativa aplicable  
L'Institut Universitari d'Investigació Fisabio Oftalmologia Mèdica-FOM es regirà pel que estableix la Llei orgànica 6/2001, de 21 de desembre, d'universitats; modificada per la Llei orgànica 4/2007, de 12 d'abril; per la Llei 4/2007, de 9 de febrer, de la Generalitat, de coordinació del sistema universitari valencià, i altra normativa d'aplicació, així com segons el que disposen els Estatuts de la Universitat de València-Estudi General i el seu reglament règim intern.  
  
  
Article 4. Inscripció en el Registre d'universitats, centres i títols  
  
D'acord amb l'article 13.1 del Reial decret 1509/2008, de 12 de setembre, pel qual es regula el registre d'universitats, centres i títols, la modificació que s'autoritza es comunicarà a aquest a l'efecte de la seua inscripció.  
  
  
DISPOSICIONS ADDICIONALS  
  
Única. Limitació a la despesa  
L'aplicació i execució d'aquest decret no podrà tindre cap incidència en la dotació de tots i cadascun dels capítols de despeses assignades a la conselleria competent en la matèria, i en tot cas hauran de ser ateses amb els mitjans personals i materials propis de la citada universitat.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la seua publicació en el Diari Oficial de la Generalitat Valenciana  
  
València, 3 de juny de 2022  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
JOSEFINA BUENO ALONSO